2022.12.2.
HU
Az Európai Unió Hivatalos Lapja
L 311/11
18. cikk Ördögrájafélék (1) Az uniós halászhajók számára tilos ördögrájafélék (a Mobula nemhez tartozó fajok) köré szándékosan bármilyen típusú halászeszközt kihelyezni, ha az adott egyedet a kihelyezés előtt észlelik.
(2) Az uniós halászhajók számára tilos az ördögrájafélék egyedeit – akár egészben, akár daraboltan – a fedélzeten tartani, átrakni, kirakodni, tárolni, értékesíteni vagy értékesítésre felkínálni.
(3) Az uniós halászhajóknak haladéktalanul, lehetőség szerint élve és sértetlenül vissza kell engedniük a nem szándékosan kifogott ördögrájaféléket, amint észlelik őket a hálóban, a horgon vagy a fedélzeten, úgy, hogy a lehető legkisebb sérülést okozzák a kifogott ráják egyedeinek.
Az uniós halászhajóknak minden észszerű lépést meg kell tenniük az ördögrájafélékre vonatkozó kezelési eljárások alkalmazása érdekében, szem előtt tartva a személyzet biztonságát.
(4) A (3) bekezdéstől eltérve, amennyiben egy uniós erszényes kerítőhálós hajó a műveletei végzése során nem szándékosan kifog és lefagyaszt valamilyen ördögrájafélét, köteles azt egészében átadni a felelős kormányzati hatóságoknak vagy más illetékes hatóságnak, vagy pedig a kirakodási ponton eltávolítani.
Az említett módon átadott ördögrájafélék nem értékesíthetők és barterkereskedelemben keretében sem cserélhetők el, viszont belföldi emberi fogyasztásra eladományozhatók.
(5) Az uniós halászhajóknak megfelelő enyhítő, azonosítási, kezelési és visszaengedési technikákat kell alkalmazniuk, és fedélzetükön kell tartaniuk az ördögrájafélék visszaengedéséhez szükséges valamennyi felszerelést.
19. cikk Cetcápák (1) Az uniós halászhajók számára tilos a területen cetcápa (Rhincodon typus) köré szándékosan erszényes kerítőhálót kihelyezni, ha az adott egyedet a kihelyezés előtt észlelik.
(2) Amennyiben egy cetcápát nem szándékosan bekerítenek, vagy az belegabalyodik a halászeszközbe, az uniós halászhajónak: a) meg kell tennie minden észszerű lépést annak biztonságos visszaengedése érdekében, az IOTC Tudományos Bizottságának a cetcápák biztonságos visszaengedésére és kezelésére vonatkozó legjobb gyakorlatok vonatkozásában rendelkezésre álló útmutatójával összhangban, a hajószemélyzet biztonságát is figyelembe véve; b) jelentenie kell az esetet a hajó lobogója szerinti tagállamnak, az alábbi információk közlésével: –
az egyedek száma,
–
a történtek rövid leírása, lehetőség szerint részletezve azt, hogy hogyan és miért történhetett meg az eset,
–
a bekerítés helye,
–
a biztonságos visszaengedés érdekében megtett lépések, és
–
a cetcápa visszaengedéskori állapotának értékelése, közölve azt is, ha a cetcápa még élt, amikor visszaengedték, de később elpusztult.
2.
SZAKASZ
Egyéb fajok
20.
cikk Cetek (1) Az uniós halászhajók számára tilos a területen cet köré szándékosan erszényes kerítőhálót kihelyezni, ha az egyedet a kihelyezés előtt észlelik.